CELEX: 62018TN0571
Language: sl
Date: 2018-09-25 00:00:00
Title: Zadeva T-571/18: Tožba, vložena 25. septembra 2018 – YR/Komisija

12.11.2018   
            
            
               SL
            
            
               Uradni list Evropske unije
            
            
               C 408/60
            
         
      Tožba, vložena 25. septembra 2018 – YR/Komisija
      (Zadeva T-571/18)
      (2018/C 408/78)
      Jezik postopka: francoščina
      
         Stranki
      
      
         Tožeča stranka: YR (zastopnica: N. de Montigny, odvetnica)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost posamične odločbe, s katero je prenehala odobritev vračanja stroškov šolnine za njenega otroka od šolskega leta 2017/2018 dalje in ki je bila sprejeta 13. novembra 2017, prvič pa je bila razvidna v njenem plačilnem listu za december 2017;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  —
               
               
                  Prvi tožbeni razlog se nanaša na kršitev člena 3(1) Priloge VII h Kadrovskim predpisom za uradnike Evropske unije in splošnih izvedbenih določb za povračilo zdravstvenih stroškov, ker naj bi tožena stranka s spremembo razlage posegla v pridobljene pravice, legitimna pričakovanja, pravno varnost in kršila načelo dobrega upravljanja.
               
            
                  —
               
               
                  Drugi tožbeni razlog se nanaša na kršitev pravic otroka, pravice do družinskega življenja in pravice do izobrazbe.
               
            
                  —
               
               
                  Tretji tožbeni razlog se nanaša na kršitev načel enakega obravnavanja in prepovedi diskriminacije.
               
            
                  —
               
               
                  Četrti tožbeni razlog se nanaša na neobstoj dejanskega tehtanja interesov tožeče stranke in na nespoštovanje načela sorazmernosti, ki naj bi se kazalo v izpodbijani odločbi.